धनजीव का सुचनातंत्र बहुत तगड़ा था, नेता-प्रशासन-व्यपारियों के पर्दे के पीछे की सारी हरकतें मालूम कर लेता था और उसे उज़ागर करने में किसी से डरता नही था। उसने कहा “हिमालिनी, खबरें देने में किसी दबाव में नही आता, मैं हिमालिनी में खोजी पत्रकारिता करके ग़लत को बेनक़ाब करते हुए, मधेश और हिंदी की सेवा करूँगा”। जब उसने नेता-प्रशासन-व्यपारियों की काली करतूतें उज़ागर करनी शुरू की, उसे तरह-तरह की धमकी मिलने लगी। एक दिन वो अपने मित्रों के साथ बैठा था, पुलिस आई सब को पकड़ कर ले गई, रात भर हवालात में रखा गया, कई तरीक़े से सुधर जाओ की नसीहत के साथ डराया-धमकाया गया, लेकिन धनजीव ना ही डरा, ना ही झुका। अन्त में प्रशासन को झक्क मारकर छोड़ना पड़ा। वो इस तरह की समस्या ख़ुद ही सुलझाया करता था, ना ही मुझे बताता, ना ही कोई मदद को कहता।